3000 people killed in syria in russian attacks |
सीरिया: रूसी हवाई हमलों में अब तक 3000 मरे
By: एजेंसी	| Last Updated: Thursday, 21 January 2016 9:33 AM
दमिश्क : सीरिया में 30 सितंबर, 2015 से लेकर अब तक रूसी हवाई हमलों में कम से कम तीन हजार लोग मारे गए हैं.
ब्रिटेन की मानवाधिकार संस्था सीरियन ऑब्जर्वेटरी फॉर ह्यूमन राइट्स ने कहा कि हवाई हमलों में 18 साल से कम उम्र के 238 बच्चों, 640 पुरुषों तथा 137 महिलाओं सहित 1,015 नागरिक मारे जा चुके हैं.
निगरानी संस्था ने कहा कि इसके अलावा, हवाई हमलों में आतंकवादी संगठन इस्लामिक स्टेट (आईएस) के 893 तथा अलकायदा से संबद्ध नुसरा फ्रंट सहित अन्य आतंकवादी समूहों के 1,141 आतंकवादी मारे जा चुके हैं.
सीरिया व रूस के अधिकारियों ने मारे गए लोगों की संख्या पर अभी तक कोई टिप्पणी नहीं की है.
रूसी वायुसेना सीरियाई पैदल सेना का हवाई हमलों के साथ सितंबर 2015 से ही समर्थन कर रही है.
सीरिया में सरकारी अधिकारियों ने कहा कि युद्ध ग्रस्त देश में कट्टरपंथी समूहों के फैलने से रोकने में हवाई हमले प्रभावी साबित हो रहे हैं.
Web Title: 3000 people killed in syria in russian attacks
और जाने: russian attack seria
First Published: Thursday, 21 January 2016 9:33 AM